નાગરિકો પણ મફતમાં રોડ પાર્કિંગ તેમજ કાંકરિયા ફૂટબોલ ગ્રાઉન્ડના મફત પાર્કિંગથી મલ્ટી લેવલ પાર્કિંગમાં ફરકતા જ નથી. કુલ ૫૦૦ ટુ અને ફોર વ્હિલરની ક્ષમતા હોવા છતાં માંડ ૨૫ ટકા પાર્કિંગ થાય છે! મ્યુનિ. કોર્પોરેશન પણ અન્ય સ્થળોએ પાર્કિંગ કરનારા શહેરીજનો પર સખ્તાઈ કરતું નથી. ટ્રાફિક પોલીસ સાથે સંકલન કરીને જો આ પાર્કિંગનો વ્યવસ્થિત ઉપયોગ કરવામાં આવે તો કાંકરિયા વિસ્તારની ટ્રાફિક જામની સમસ્યાનું હળવી થઈ શકે તેમ છે. પરંતુ મ્યુનિ. સત્તાવાળાઓએ પણ ગંભીરતા દાખવી નથી. પરિણામે કરોડો રૂપિયાનો ખર્ચ થઈ કરીને કાંકરિયા મલ્ટી લેવલ પાર્કિંગ મ્યુનિ. સત્તાધીશો માટે ધોળો હાથી બન્યો છે.